ประกาศองค์การบริหารส่วนตำบลแดงหม้อ

เรื่อง ประกาศแผนพัฒนาท้องถิ่น ( พ.ศ. 2561-2565 )

เพิ่มเติม เปลี่ยนแปลง ครั้งที่ 5 พ.ศ. 2563

..................................................................

 ด้วยองค์การบริหารส่วนตำบลแดงหม้อ ได้จัดทำแผนพัฒนาท้องถิ่น พ.ศ. 2561-2565 เพิ่มเติม เปลี่ยนแปลง ครั้งที่ 5 พ.ศ. 2563 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม ( ฉบับที่ 2 ) พ.ศ. 2559 (ฉบับที่ 3) พ.ศ. 2561 โดยได้รับความเห็นชอบจากสภาท้องถิ่น ไปแล้วนั้น

 อาศัยอำนาจตามความในหมวดที่ 5 ข้อ 22 แห่งระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2 ) พ.ศ. 2559 (ฉบับที่ 3) พ.ศ. 2561 จึงขอประกาศใช้แผนพัฒนาท้องถิ่น พ.ศ. 2561-2565 เพิ่มเติม เปลี่ยนแปลง ครั้งที่ 5 พ.ศ. 2563 เพื่อใช้เป็นแนวทางในการพัฒนาท้องถิ่นในปีงบประมาณ 2561-2565 ต่อไปรายละเอียดตามเอกสารที่แนบมาพร้อมนี้

 จึงประกาศให้ทราบโดยทั่วกัน

 ประกาศ ณ วันที่ 30 เดือน มิถุนายน พ.ศ. 2563



 ( นายอนุวัฒน์ ภูพวก )

 นายกองค์การบริหารส่วนตำบลแดงหม้อ

แผนพัฒนาท้องถิ่น

 ( พ.ศ. 2561-2565 )

เพิ่มเติม เปลี่ยนแปลง ครั้งที่ 5 พ.ศ. 2563



องค์การบริหารส่วนตำบลแดงหม้อ

อำเภอเขื่องใน

**เหตุผลความจำเป็น**

การเพิ่มเติม เปลี่ยนแปลง แผนพัฒนาท้องถิ่น ( พ.ศ. 2561-2565 ) ครั้งที่ 5 พ.ศ. 2563 เนื่องจากชุมชนตำบลแดงหม้อ ได้สบปัญหาในเรื่องด้านโครงสร้างพื้นฐาน การคมนาคมสัญจรไป-มาในการประกอบอาชีพไม่สะดวกและปลอดภัย แหล่งน้ำสาธารณะตื้นเขินขาดการบำรุงรักษา การระบายน้ำภายในชุมชนในช่วงฤดูฝน ซึ่งส่งผลกระทบต่อบ้านเรือน สถานที่จัดการเรียนการสอน รวมทั้งการจำหน่ายสินค้าภายในชุมชน ชุมชนได้รับผลกระทบในเรื่องการบริหารจัดการน้ำประปาภายในชุมชน น้ำอุปโภค-บริโภคไม่สะอาด ตลอดจนการสร้างอาชีพ สร้างรายได้ของคนในชุมชน สถานที่ในการจัดกิจกรรมของชุมชน ศูนย์พัฒนาเด็กเล็ก ไม่สะดวกเป็นอุปสรรคในการดำเนินกิจกรรม ซึ่งเป็นปัญหาอุปสรรคดังกล่าวส่งผลกระทบต่อการพัฒนาคุณภาพชีวิตของคนในชุมชน

 อาศัยอำนาจหน้าที่ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 7 ) พ.ศ. 2562 มาตรา 67 และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16 และระเบียบกระทรวงมหาดไทยว่าการจัดทำแผนพัฒนาขององค์กรปกครองส่วนท้องถิ่น พ.ศ. 2548 ไขเพิ่มเติม ( ฉบับที่3 ) พ.ศ. 2561 องค์การบริหารส่วนตำบลแดงหม้อ จึงมีความจำเป็นต้องเพิ่มเติม เปลี่ยนแปลงแผนพัฒนาท้องถิ่น ในครั้งนี้